Ikarios (Sparta)

Ikarios alebo Íkarios (starogr. Ἰκάριος – Ikarios, ) je v gréckej mytológii syn spartského kráľa Periéra (iné verzie uvádzajú messénskeho kráľa Periéra alebo spartského kráľa OibalaPausanias, Periégésis tés Hellados, 4,2,4.) a jeho manželky Gorgofony.Apollodoros, Kronika, 1,9,5. 

Ikarios syn spartského kráľa Periéra bol po spore o vládu v Sparte aj so svojím bratom Tyndareom z krajiny vyhnaný. Ikarios sa následne stal kráľom v Akarnanii. Oženil sa s najádou Periboiou a mali spolu piatich synov, Thoanta, Damasippa, Imeusima, Aléta, Perilaa a dcéru Penelopu,Apollodoros, Kronika, 3,10,6. ktorá sa vydala za Laertovho syna Odyssea. Odyseus dostal od rodičov Penelopy Ithaku s priľahlými ostrovmi a stal sa tam kráľom.

 Referencie a bibliografia 

Kategória:Postavy gréckej mytológie